《赠萧棠仲致政》
宋代·王迈

昔年鼓箧游胶庠，集英同日瞻天光。
金门初开兽环动，瞳瞳晓日升扶桑。
宫帘高卷开御扇，祥风习习飘天香。
殿庭神丽冠剑肃，巍巍玉几临中央。
银袍七日趋龙尾，拜恩稽首心欢康。
晚从银台出广陌，宝鞍快马争腾骧。
团司涓日叙黄甲，义比天伦鸿雁行。
琼苑宴开慈惠浃，宸章宠锡歌明良。
后来相继随宫牒，东西南北遥相望。
萍工风转有时合，邂逅一见难预量。
非才叨窃愆咎积，自顾补报无毫芒。
朝廷宽大不终充，领郡尚得来南漳。
下车问政访耆旧，知公辞荣归故乡。
神武衣冠已久挂，冥鸿羽翮方高翔。
遗贤虽为明时惜，承颜独喜私愿偿。
共惊岁朋何飘忽，相对鬓发俱沧浪。
于言不吝挥玉尘，妙句屡蒙开锦囊。
已欢高风激贪懦，更敦雅契超寻常。
区区感慰岂有极，聊写一二成短章。
芜音不足继真作，读过幸勿留巾箱。

作者简介：王迈(1184～1248) ，南宋诗人。字实之，一作贯之。自号臞轩居士。今福建仙游县园庄镇（旧称慈孝里）人。嘉定十年(1217)进士，经历南外睦宗院教授、漳州通判等职。为人刚直敢言，刘克庄曾以"策好人争诵，名高士责全"诗句相赠。后来他由于应诏直言，被台官弹劾而降职。淳□中，主持邵武军事务，死后追封为司农少卿。